נתי כהן (קצין)

נתנאל (נתי) כהן (נולד ב-7 במאי 1968) הוא מנכ"ל משרד התקשורת לשעבר, וקודם לכן קצין קשר ותקשוב ראשי בדרגת תת-אלוף.

ביוגרפיה 
כהן הוא בוגר תיכון הימלפרב בירושלים. עם גיוסו לצה"ל התנדב לצנחנים. בצנחנים עבר מסלול הכשרה כלוחם, ושימש כקשר של מפקד החטיבה, שאול מופז. לאחר קורס קציני קשר שימש כקצין הקשר של גדוד 202. בהמשך שימש במספר תפקידי פיקוד בחיל הקשר ובהם מפקד גדוד הקשר באוגדת איו"ש וכמפקד גדוד הקשר של פיקוד המרכז במבצע חומת מגן. כמו כן שימש כראש ענף מבצעים במטה אגף התקשוב בקריה ולאחר מכן הועלה לדרגת אל"ם ונתמנה לקצין הקשר של פיקוד הצפון. בתפקידו הבא שימש כרמ"ח אג"ם במטה אגף התקשוב ולאחר מכן כרמ"ח תכנון באגף.

כהן הוא הנדסאי אלקטרוניקה, בעל תואר ראשון בלימודי מדעי המדינה והמזרח התיכון ותואר שני בלימודי ביטחון ומכללת פו"ם.

ביולי 2015 נכנס לתפקידו כקצין קשר ותקשוב ראשי. הקים את חטיבת הגנה בסייבר, העביר את צה״ל לטכנולוגיית ענן מבצעי ול-ERP ניהולי.

באפריל 2018 אישרה הממשלה את מינויו למנכ"ל משרד התקשורת. במאי 2020 פרש מתפקידו בעקבות כינון הממשלה ה-35.

לאחר פרישתו הצטרף לקרן ההשקעות Emirates-Israel Investments Group כראש תחום תקשורת וסייבר, ומונה לדירקטור בחברת "מגדלי תקשורת", העוסקת בהקמה ובהפעלה של אתרי אנטנות סלולריות.

בחודש ספטמבר 2020 מונה ליו"ר דירקטוריון חברת אקרון תוכנה, המפתחת פלטפורמה לניטור, סייבר ושליטה של מערכות דיגיטליות.

כהן הוא חבר תנועת הביטחוניסטים.

חיים אישיים 
כהן נשוי ואב לחמישה. מתגורר במודיעין-מכבים-רעות.

קישורים חיצוניים

 
 .
 .
 
 יוסי הטוני, תא"ל נתי כהן, הקשר"ר: "קצין הקשר הופך ממפעיל IT למעצב מציאות", באתר "אנשים ומחשבים", 21 בספטמבר 2015
 יוסי הטוני, הקשר"ר: "המעבר לנגב מאפשר לממש את תפיסת הלוחמה הרשתית המשולבת", באתר "אנשים ומחשבים", 26 בינואר 2017
 יוסי הטוני, הקשר"ר: "במרחב הדיגיטלי השחקנים מגוונים - הרשת הפכה לשדה קרב פעיל", באתר "אנשים ומחשבים", 14 בפברואר 2017
 יוסי הטוני, הקשר"ר: "צוק איתן – קו פרשת מים ב-IT הצה"לי", באתר "אנשים ומחשבים", 27 באוגוסט 2017
 הממשלה אישרה היום בישיבתה השבועית את מינויו של תא"ל נתנאל (נתי) כהן לתפקיד מנכ"ל משרד התקשורת, באתר השירותים והמידע הממשלתי, 29 באפריל 2018
 
 
 
 יהודה קונפורטס, תשתית התקשורת כמנוע לצמצום הפער הדיגיטלי, "אנשים ומחשבים", 2 ביולי 2020
מפרי עטו

הערות שוליים 

תתי-אלופים בצה"ל
קציני קשר ראשיים
מנכ"לי משרד התקשורת
בוגרי המכללה לביטחון לאומי
בוגרי תיכון הימלפרב
מודיעין-מכבים-רעות: אישים
חברי הביטחוניסטים
דירקטורים ישראלים
ישראלים שנולדו ב-1968